কেন্দ্রীয় ওবিসি তালিকায় বাদ ৩৫টি সংখ্যালঘু সম্প্রদায়?

ওয়েব ডেস্ক: কেন্দ্রীয় সরকারের ওবিসি তালিকায় বাদ পড়তে চলেছে ৩৫টি সংখ্যালঘু সম্প্রদায়? কেন্দ্রীয় ওবিসি (OBC) তালিকাভুক্ত পশ্চিমবঙ্গের অংশ থেকে বাদ? জাতীয় অনগ্রসর শ্রেণী কমিশনের (National Bacward Class Commission) পক্ষ থেকে কেন্দ্রের কাছে ৩৫টি সম্প্রদায়কে বাদ দেওয়ার জন্য সুপারিশ (Recommendation) করা হয়েছে বলে সূত্রের খবর। শুধুই বাছাই করা সংখ্যালঘুদের বাদ দেওয়ার কেন প্রস্তাব, তা নিয়ে প্রশ্ন উঠছে। বাদ দেওয়ার সুপারিশ করা হয়েছে, ১. চুড়িহার ২. কালওয়ার ৩. নিকারি (মুসলিম) ৪. মহালদার (মুসলিম) ৫. ঢুকরে (মুসলিম) ৬. বাসনি \বসনি (মুসলিম) ৭. আবদাল (মুসলিম) ৮. কান (মুসলিম) ৯. তুতিয়া (মুসলিম) ১০. গায়েন (মুসলিম) ১১. বেলদার (মুসলিম) ১২. খোট্টা (মুসলিম) ১৩. মুসলিম সর্দার ১৪. মুসলিম কালান্দার ১৫. মুসলিম লস্কর ছাড়াও আরও ২০টি সম্প্রদায়।

জনগণনা হয়নি অনেক দিন। কীসের ভিত্তিতে ওই ৩৫টি সম্প্রদায়কে বাদ দেওয়ার প্রস্তাব গিয়েছে তা জানা যায়নি। এর পিছনে কি ভোট রাজনীতির কোনও অঙ্ক রয়েছে? এই নিয়ে প্রশ্ন তুলেছে সিপিএম।

আরও পড়ুন: স্বস্তি সুশীল কুমারের, অবশেষে পেলেন খুনের মামলায় জামিন

এদিকে, ১১৩ ধরনের‌ সংখ্যালঘু সম্প্রদায়ের তালিকার উপর সমীক্ষা করছে রাজ্য সরকারের অনগ্রসর শ্রেণি দফতর। বিভিন্ন জেলায় সেই তালিকা পাঠিয়ে তাদের আর্থ সামাজিক পরিস্থিতি খতিয়ে দেখতে ও আরও বিভিন্ন রকমের সুযোগ দেওয়ার চেষ্টা করা হচ্ছে। অন্যদিকে ৬২টি হিন্দু সম্প্রদায়ের তালিকায় আর কোনও অন্তর্ভুক্তি হবে না বলে জানা গিয়েছে। ঘটনায় রাজ্য সরকারের বিরুদ্ধে তোষণের রাজনীতির অভিযোগ বিজেপির।